**МАС - УПИС ДРУГЕ ГОДИНЕ**

**-за генерацију уписану школске 2019/20. године-**

**Сви студенти мастер академских студија који не одбране завршни рад до 30.09.2020. године а желе да заврше своје студије, у обавези су да обаве упис у другу годину студија како би задржали статус студента.**

Упис у другу годину обавиће се **26. и 27. октобра  2020**. године у канцеларији бр. 5 у периоду од 10:00 до 15:00 часова.

За упис је потребно припремити:

1. Индекс са попуњеним страницама 2 и 3 ( уписати називе предмета које је студент одабрао у првој години, статус предмета – обавезан или изборни означити са О или И) и број ЕСПБ бодове које носе наведени предмети.
2. На страницама индекса 4 и 5 студент уписује само називе предмета са ЕСПБ које уписује у другу годину, као и пријаву и завршни рад.
3. Два попуњена обрасца ШВ20 (преузимају се у канцеларији бр. 5)
4. Доказ о уплати износа од 100,00 динара на име учешћа у финансирању Универзитетског центра за развој каријере текући рачун: 840-1838666-35, модел: 97, позив на број 55-79
5. У складу са Законом о изменама и допунама Закона о високом образовању Републике Србије („Сл. Гласник РС“ бр.73/18) и дописа Министарства просвете, науке и технолошког развоја Републике Србије бр. 612-00-02275/2018-06**, студенти мастер студија који су у школској 2019/20. години уписали прву годину студирања у статусу буџетског студента задржавају право да се финансирају из буџета и у школској 2020/21. години**
6. Упис ЕСПБ за самофинансирајуће студенте у другој години плаћа се по формули: висина школарине у сладу са Одлуком Савета за за упис прве године 124.000,00 динара / 60 X број ЕСПБ који се уписује у другој години.
7. Упис бодова за припрему, израду и одбрану мастер рада неће се наплаћивати до 25. фебруара 2021. године.
8. Школарина ће бити подељена на четири рате (прва рата 20.11.2020; друга рата 20.12.2020; трећа рата 20.03.2021. и четврта рата 20.05.2021).

Услов за упис у другу годину студија је измирен износ укупне школарине за 2019/20. годину.